
Broj: T02 0 KT 0009044 24                                              
Orašje,16.04.2024.  godine 

HITNO   PRITVOR

							  KANTONALNI SUD U ODŽAKU
							     
	Na  temelju  čl. 45. st.2. tč. i,  čl. 241.  st.1.  Zakona o kaznenom postupku Federacije Bosne i Hercegovine (ZKP-a  FBIH),   p o d i ž e m 


O P T U Ž N I C U

[bookmark: _GoBack]
PROTIV: KOSIĆ IVE, rođen  1959.g. u Boku, 

što je
1. dana 02.11.2023.g. oko 09,10 sati u mjestu Bok, u ul. Ribarskoj,  općina Orašje nakon verbalne rasprave sa B. Z. iz traktora kojim je došao na lice mjesta uzeo sjekiru, prišao Z. i u momentu kada su  bili sučelice jedan prema drugom, na vrlo bliskoj udaljenosti tom sjekirom dužine 95 cm, sječiva dužine 14 cm,  više puta zamahnuo prema glavi B. Z. s tim da je udar u glavu Z. izbjegao izmičući se, a da su daljnji sukob spriječili njegov sin P. i otac oštećenog Z., svjestan da radnjama koje poduzima može usmrtiti oštećenog što je i htio, 

1. dana 23.03.2024.godine oko 16,10 sati, u mjestu Bok, ulica Ribarska, neposredno naspram kbr. 29A, grad Orašje, došao traktorom i prikolicom, nakon čega je izašao iz traktora, te počeo verbalno vrijeđati B. Z., nakon čega je iz kabine traktora izvadio sjekiru, drvene drške, ukupne dužine 72 cm, dužine oštrice 12 cm, obraćajući mu se riječima „Sad ću te isjeći na pola, odsjeći ću ti glavu, ubit ću te“, te je tom sjekirom u tri navrata zamahnuo prema glavi  B. Z. držeći sjekiru visoko sa obje ruke, a da do povređivanja B. nije došlo samo zato što se u strahu izmicao, a zatim nakon što je lišen slobode od strane policijskih službenika PS Orašje, prilikom transporta do prostorija za zadržavanje osoba lišenih slobode, policijskim službenicima rekao da će kada izađe ubiti B. Z., jer da  kod kuće posjeduje još sjekira, svjestan da radnjama koje poduzima može usmrtiti oštećenog što je  i htio, 
   
dakle,  u dva navrata pokušao drugoga usmrtiti, 

čime  je    počinio produženo kazneno djelo ubojstvo iz čl. 166. st.1. u vezi sa čl. 28. i čl. 55.  Kaznenog zakona Federacije Bosne i Hercegovine  (KZ F BiH).

Predlažem da se od osumnjičenog oduzmu  jedna sjekira dužine 95 cm s drvenim rukohvatom i težine oštrice 1,4 kg,  te i sjekira drvene drške dužine 72 cm i dužine oštrice 12 cm u okviru mu izrečene mu mjere oduzimanja predmeta iz čl.  78. KZ F BiH. 

Predlažem da se nakon potvrđivanja optužnice prema osumnjičenom produži trajanje pritvora s obzirom na to da za takvu mjeru postoje svi potrebni uvjeti navedeni u čl. 146. st. 1 tač. c) ZKP F BiH.

 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

